wickkiey/tamil-wikipedia-chunked huggingface dataset:
# திருபுவனம் கம்பகரேசுவரர் கோவில்

## சிறப்பு

இங்குள்ள சரபேஸ்வரர் சன்னதி மிகவும் சிறப்பு பெற்றதாகும். சரபேஸ்வரர் தனிச்சன்னதியில் உள்ளார். சோழர் காலக் கட்டிடக்கலைக்கு உதாரணமாக இவ்வாலயத்தையும்,தஞ்சை பிரகதீஸ்வரர் ஆலயத்தையும், தாராசுரம் ஐராவதீஸ்வரர் ஆலயத்தையும், கங்கை கொண்ட சோழபுரம் ஆலயத்தையுமே குறிப்பிடுகிறார்கள். இக்கோயிலின் விமான அமைப்பு மேற்கண்ட கோயில்களில் உள்ள விமானங்களைப் போலவே அமைந்துள்ளது.
# திருபுவனம் கம்பகரேசுவரர் கோவில்

## சரபேசுவரர்

இத்தலத்தில் சரபேசுவரர்க்கு தனி சந்நிதி உள்ளது.
# தவுபல்

**தவுபல்**, இந்திய மாநிலமான மணிப்பூரின் தவுபல் மாவட்டத்தில் அமைந்துள்ளது. இது இம்பாலுக்கு அடுத்தபடியாக மணிப்பூரின் பெரிய நகரமாகும்.
# தவுபல்

## அரசியல்

இந்த நகரம் தவுபல் சட்டமன்றத் தொகுதிக்கும், உள் மணிப்பூர் மக்களவைத் தொகுதிக்கும் உட்பட்டது
# தவுபல்

## போக்குவரத்து

இங்கிருந்து மணிப்பூரின் மற்ற நகரங்களுக்கு பேருந்துகள் இயக்கப்படுகின்றன. தனியார் வண்டிகளும், ஆட்டோக்களும் இயங்குகின்றன.
இங்கிருந்து இம்பாலுக்கு தேசிய நெடுஞ்சாலை வழியாக சென்றடையலாம்.
# அலிகார் அறிவியல் சங்கம்

**அலிகார் அறிவியல் சங்கம்** *(Scientific Society of Aligarh)* என்பது 1864 ஆம் ஆண்டு சையது அகமது கானால் நிறுவப்பட்ட ஒரு அமைப்பாகும். 1862 ஆம் ஆண்டில், சையத் ஒரு மொழி பெயர்ப்பு சங்கத்தை உருவாக்கியிருந்தார். இச்சங்கம் ஆங்கிலம் மற்றும் பிற ஐரோப்பிய மொழிகளில் இருக்கும் அறிவியல் படைப்புகளை உருது மற்றும் இந்தி மொழிக்கு மொழிபெயர்க்கும் பணியை செய்து கொண்டிருந்தது. இச்சங்கமே பின்னாளில் அலிகார் அறிவியல் சங்கமாக மாறியது. இந்தியாவிலுள்ள இசுலாம் சமூகத்தினரிடம் தாராளமய நவீன கல்வி மற்றும் மேற்கத்திய அறிவியல் அறிவு ஆகியனவற்றைப் புகுத்துவது இச்சங்கத்தின் நோக்கமாக இருந்தது.  
சூரியக் குடும்பம், தாவரங்கள் மற்றும் விலங்குகளின் வாழ்க்கை, மனித பரிணாம வளர்ச்சி போன்ற அறிவியல் தொடர்பான தலைப்புகளில் சையது கான் பல கட்டுரைகளை எழுதினார். சமயத்திற்கும் அறிவியலுக்கும் இடையில் இருக்கும் இடைவெளியை அகற்ற பல்வேறு முறைகளிலும் பாலம் அமைக்க சையது முயற்சி மேற்கொண்டார்.  
இந்துமதத்தைச் சார்ந்த இவருடைய இணை செய் கிசான்தாசு 1867 ஆம் ஆண்டு முதல் 1874 ஆம் ஆண்டு வரை இச்சங்கத்தின் செயலாளராக சேவையாற்றினார்.  
அலிகார் அறிவியல் சங்கத்திற்கென்று சொந்தமாக ஒரு நூலகமும் படிப்பகமும் இருந்தது. நூலகத்திற்குத் தேவையான புத்தகங்களை பல்வேறு இந்தியர்கள் மட்டுமல்லாது வெளிநாட்டுப் பெருமக்களும் நன்கொடையாக வழங்கினர். சையது அகமது கானும் தன்னுடைய செலவில் ஏராளாமான புத்தகங்களை நூலகத்திற்காக நன்கொடையாக அளித்துள்ளார். 1866 ஆம் ஆண்டிலேயே இந்நூலகத்தில் 44 வகையான இதழ்களும் பத்திரிகைகளும் வரவழைக்கப்பட்டன. அவற்றில் 18 இதழ்கள் ஆங்கிலத்திலும் மற்றவை உருது, பெர்சியன், அரபிக் மற்றும் சமசுகிருதம் ஆகிய மொழிகளிலும் இருந்தன. சங்கத்தின் வெளியிடூகளை இதே நோக்கத்துடன் லாகூரில் பண்டிட் அர்சோக் ராய் உருவாக்கிய பயனுள்ள அறிவைப் பரப்பும் சங்கம் மற்றும் கொல்கத்தாவில் மௌல்வி அப்துல் லத்தீப்கான் தொடங்கிய முகமதியன் நூலகச் சங்கம் ஆகிய சங்கங்களுடன் பரிமாற்றம் செய்து கொண்டது. இச்சங்கங்கள் தவிர மேலும், கொல்கத்தாவில் செயல்பட்ட வங்காள ஆசிய சங்கத்துடனும் இச்சங்கத்தின் வெளியீடுகள் பகிர்ந்து கொள்ளப்பட்டன.
# பால வர்மன்

**பால வர்மன்** *(Bala Varman)* என்பவர் வர்மன் அரசமரபைச் சார்ந்த சமுத்ர வர்மனின் மகன் ஆவார். காமரூப பேரரசை இவர் தனது தந்தைக்குப் பின்னர் 398 முதல் 422 வரையிலும் ஆட்சிபுரிந்தார்.
# பால வர்மன்

## ஆட்சிச் செல்வாக்கு

பெயருக்கு ஏற்பவே அவர் உடல் வலிமையும் வீரமும் பிரதிபலித்தன. அவரது படைவீரர்கள் போர்களில் எப்போதும் முன்னேறிப் போரிட்டனர். உறவு முறையைக்கூட கருதாமல் பாலவர்மன், தனது அரசமரபைச் சார்ந்த சமுத்திரகுப்தருடன் பல போர்களில் எதிர்கொண்டு போரிட்டுள்ளார்.
# பால வர்மன்

## குடும்பம்

பாலவர்மனின் மனைவியின் பெயர் ரத்னாவதி ஆகும். இவர்களுக்கு கல்யாணவர்மன் என்று ஒரு மகனும் அமிர்தபிரபா என்று ஒரு மகளும் இருந்தனர். பாலவர்மன் தன்மகள் அமிர்தபிரபாவுக்கு திருமணம் செய்யும் பொருட்டு சுயம்வரம் நடத்தினார். இச்சுயவர நிகழ்ச்சியில் ஆர்யவர்த்தம் எனப்படும் வட இந்திய நாடுகளில் இருந்து பல்வேறு நாட்டு அரச குமாரர்கள் கலந்து கொண்டனர். இச்சுயவரம் தொடர்பான விரிவான செய்திகள் கல்கனரின் இராசதரங்கினி நூலில் இடம்பெற்றுள்ளன. காசுமீர் இளவரசன் மேகவாணனை மணந்து கொண்ட அமிர்தபிரபா காசுமீரில் எண்ணற்ற பௌத்த மடங்களை நிறுவினார்.
# கே. ஆர். ராம்சிங்

**கே. ஆர். ராம்சிங்** (பிறப்பு. 1915 - இறப்பு. 18 அக்டோபர் 1985) ஓர் இந்தியத் திரைப்பட நடிகர், மேடை நாடக நடிகர், பின்னணிக் குரல் தருபவர் ஆவார். இவர், 1915ஆம் ஆண்டில் அப்போதைய திருவிதாங்கூர் மாகாணத்திற்கு உட்பட்ட நாகர்கோவிலைச் சேர்ந்தவர்.
# கே. ஆர். ராம்சிங்

## மரணம்

1985 ஆம் ஆண்டில் அக்டோபர் 18 அன்று சென்னை கோடம்பாக்கத்தில் உள்ள ஒரு தனியார் மருத்துவமனையில் சிகிச்சை பலனின்றி தனது 70ஆவது வயதில் உயிரிழந்தார்.
# கே. ஆர். ராம்சிங்

## பெற்ற விருதுகள்

ராம்சிங், கலைத்துறையில் சிறப்பான சேவைக்காக தமிழ்நாடு அரசு கலைமாமணி விருதை வழங்கியுள்ளது.
# ஜியாங்சி மாகாணம்

**ஜியாங்சி மாகாணம்** (Jiangxi ; என்பது மக்கள் சீனக் குடியரசில் உள்ள ஒரு மாகாணம் ஆகும். இது நாட்டின் தென்கிழக்கு பகுதியில் உள்ளது. இதன் நிலவியலில் வட எல்லையாக யாங்சி ஆறும், தெற்கு மற்றும் கிழக்குப் பகுதியில் மலைகளும் அமைந்துள்ளன. இதன் வடக்கில் அன்ஹுயி மாகாணமும், வடகிழக்கில் ஜேஜியாங் மாகாணமும், கிழக்கில், புஜியான் மாகாணம், தெற்கில் குவாங்டாங் மாகாணம், மேற்கில் ஹுனான் மாகாணம் ஆகியவற்றை எல்லைகளாக கொண்டுள்ளது. நான்சாங் நகரம் இம்மாகாணத்தின் தலைநகராகும். இந்த நகரமே மாகாணத்தின் நகரங்களில் மிக அதிக மக்கள் தொகையைக் கொண்ட நகரம்.
# ஜியாங்சி மாகாணம்

## வரலாறு

"ஜியாங்சி" என்ற பெயர் தாங் அரசமரபு காலத்தில் 733 ஆண்டுமுதல் வழக்கத்திலுள்ளது. கான் ஆற்றுப்பள்ளத்தாக்கின் மையத்தில் அமைந்துள்ள ஜியாங்சி மாகாணம் வரலாற்றுக்காலந்தொட்டே தென்சீனாவின் முதன்மையான வடக்கு-தெற்கு போக்குவரத்துப் பாதையாக விளங்கியது. தென்கிழக்கு மலைகள் மற்றும் கரடுமுரடான நிலப்பரப்புக்கிடையில் பயணிப்பதைக்காட்டிலும் கான் ஆற்றின் கரையோரமாக இருந்த பயணப்பாதை பயணிக்க எளிதாக இருந்துவந்தது. இந்த நடைபாதை வட சீனச்சமவெளி மற்றும் தெற்கு பகுதிகளுக்கு இடையே வர்த்தகம் மற்றும் தகவல் தொடர்புக்கு முதன்மையான பாதையாக விளங்கியது.
# ஜியாங்சி மாகாணம்

## நிலவியல்

ஜியாங்சியைச் சுற்றி மூன்று பக்கங்களிலும் மலைகளால் சூழப்பட்டுள்ளது. மேற்கே முபு மலைகள், ஜியுலிங் மலைகள், லுவோசியோ மலைகள் போன்றவையும், கிழக்கே ஹுஆயு மலைகள், வூயீ மலைகள் போன்றவையும், தெற்கில் ஜியுலியான் மலைகள் (九连山) மற்றும் தாவையு மலைகளும் அமைந்துள்ளன. மாகாணத்தின் தெற்கு பகுதி மலைப்பாங்காகவும், பள்ளத்தாக்குகளைக் கொண்டும் வடக்குப்பகுதி உயரம் குறைந்து தட்டையாகவும் உள்ளது. மாகாணத்தின் உயராமான பகுதி வூயீ மலைகளில் உள்ள ஹுவாங்காங் சிகரமாகும் (黄岗山). 2,157 மீட்டர் (7,077 அடி) உயரம் கொண்ட இச்சிகரம் புஜியான் மாகாணத்தின் எல்லையில் உள்ளது.  
ஜியாங்சி ஈரப்பதமான மிதவெப்ப மண்டல காலநிலையைக் கொண்டது. குறுகிய ஈரமான குளிர்காலமும், மிகவும் சூடான, ஈரப்பதமான கோடைக்காலமும் கொண்டது. சராசரி வெப்பநிலை சனவரியில் 3 முதல் 9 °செ (37 முதல் 48 °பாரங்கீட்) சூலை மாதத்தில் சராசரியாக 27 முதல் 30 °செ வரை (81 முதல் 86 °பா) வெப்பம் நிலவுகிறது. ஆண்டு மழைபொழிவு 1,200 முதல் 1,900 மில்லி மீட்டர் (47 முதல் 75 அங்குலம்) பெரும்பாலான மழை வசந்த மற்றும் கோடைக் காலங்களில் பொழிகிறது.
# ஜியாங்சி மாகாணம்

## பொருளாதாரம்

ஜியாங்சி மாகாணத்தில் மிகுதியாக விளையும்பயிர் நெல் என்றாலும் இங்கு பருத்தி மற்றும் ரேப்சீடு போன்ற பணப்பயிர்களும் குறிப்பிடத்தக்கவகையில் பயிரிடப்படுகின்றன.
ஜியாங்சி மாகாணம் சீனாவின் பிற மாகாணங்களை ஒப்பிடுகையில் கனிமவளத்தில் முன்னணிவகிக்கிறது. இங்கு செம்பு, டங்ஸ்டன், தங்கம், வெள்ளி, யுரேனியம், தோரியம், டாண்டாலம், நியோபியம் போன்றவை சுரங்கங்களில் எடுக்கப்படுகின்றன.
அண்டை மாகாணங்களை ஒப்பிடும் போது, ஜியாங்சி ஏழ்மையான மாகாணமாக உள்ளது. இதன் அருகில் செல்வம் கொழிக்கும் மாகாணங்களான குவாங்டாங், ஜேஜியாங், புஜியான் போன்றவை அமைந்துள்ளன.
2011 ஆம் ஆண்டில் ஜியாங்சியின் மொத்த உள்நாட்டு உற்பத்தி 1158,3 பில்லியன் யுவான் (183.8 பில்லியன் அமெரிக்க டாலர்)
# ஜியாங்சி மாகாணம்

## மக்கள் வகைப்பாடு

ஜியாங்சி மக்கள்தொகை சுமார் 39.66 மில்லியன் ஆகும். இதில் 99.73% ஹான் சீனர், பிற இனச் சிறுபான்மையினர் ஹுய் மற்றும் ஜுவாங் மக்கள் ஆவர்.
ஜியாங்சி மற்றும் ஹெனன் ஆகிய இரு மாகாணங்களிலும் அனைத்து சீன மாகாணங்களைவிட மிக சமநிலையற்ற பாலின விகிதம் நிலவுகிறது. 2009 ஆம் ஆண்டு பிரித்தானிய மெடிக்கல் ஜர்னல் ஆய்வு அடிப்படையில், ஆண் பெண் விகிதம் 1-4 வயது வரை உள்ளவர்களில் 100 சிறுமிகளுக்கு 140 சிறுவர்கள் உள்ளனர்.
# ஜியாங்சி மாகாணம்

## சமயம்

ஜியாங்சி மாகாணத்தில் ஆதிக்கம் செலுத்தும் சமயங்கள் சீன நாட்டுப்புற மதங்கள், தாவோயிச மரபுகள் மற்றும் சீன பௌத்தம் ஆகும். 2007 மற்றும் 2009 இல் நடத்திய ஆய்வுகள் படி, மக்கள் தொகையில் 24.05% முன்னோர்களை வழிபடும் நம்பிக்கையுள்ளவர்கள், 2.31% கிறித்தவர்கள் என அடையாளம் காணப்பட்டுள்ளனர்.
அறிக்கையில் 73.64% மக்களின் சமயம் குறித்து தெரிந்துகொள்ள இயலவில்லை. இவர்கள் புத்தமதம், கன்பூசியம், தாவோயியம், நாட்டுப்புற சமயம் ஆகியவற்றைப் பின்பற்றுபவர்களாக இருக்கலாம்.
# அனைத்துலக விண்வெளி நிலையத்தில் கிறித்துமசு

**அனைத்துலக விண்வெளி நிலையத்தில் கிறித்துமசு** *(Christmas on the International Space Station)* கொண்டாட்டம் என்பது அனைத்துலக விண்வெளி நிலையத்தில் கொண்டாடப்பட்ட கிறித்துமசு பண்டிகை தொடர்பான கொண்டாட்டம் ஆகும். கிறித்துமசு என்பது ஆண்டுதோறும் கொண்டாடப்படும் ஒரு மதம் சார்ந்த கொண்டாட்டம் ஆகும். அனைத்துலக விண்வெளி நிலையக் குழுவினர், அவர்களது குடும்பங்கள், மற்றும் தரையில் இருந்து விண்வெளி நிலையத்தில் பணிபுரியும் ஊழியர்கள் யாவரும் ஒவ்வொரு ஆண்டும் இவ்விழாவைக் கொண்டாடுகிறார்கள். குழுவினருக்கு அவரவர்களின் கலாச்சாரம், மதம் மற்றும் இனப்படி விழாவைக் கொண்டாட செயல்படா நேரம் வழங்கப்படுகிறது. உருசியன் மரபுவழி திருச்சபை, சூலியன் நாட்காட்டியின் படி கிறித்துமசை கொண்டாடுகிறது. அதே நேரத்தில் கத்தோலிக்க திருச்சபை கிரிகோரியன் நாட்காட்டியைப் பயன்படுத்துகிறது. எனவே இக்குழுவினர் திசம்பர் 25 அல்லது சனவரி 6, 7 அல்லது 19 தினங்களைத் தேர்ந்தெடுத்து அனைத்துலக விண்வெளி நிலையத்தில் ஒன்றுக்கு மேற்பட்ட முறை கிறித்துமசை கொண்டாடுகின்றனர்.  
2000 ஆம் ஆண்டு நவம்பர் 2 ஆம் தேதி விண்வெளியோடத்தின் முதல் பயணிக் குழுவினர் அனைத்துலக விண்வெளி நிலையத்தைச் சென்றடைந்தனர். நிலையத்தில் ஏறிய பின்னர் அவர்கள் அந்த ஆண்டு முதலாவது கிறித்துமசு விழாவை பின்னதொரு நாளில் கொண்டாடினர். விண்வெளியோடத்தின் முப்பதாவது பயணிக் குழுவினரான தொனால்டு பெட்டிட், ஒலெக் கொனோணென்கோ மற்றும் ஆண்ட்ரெ குய்பெர் முதலியவர்களும் கிறித்துமசை அனைத்துலக விண்வெளி நிலையத்தில் கொண்டாடினர்.  
2013 ஆம் ஆண்டு திசம்பர் 24 ஆம் நாளில் விண்வெளி வீரர்கள் அரிய கிறித்துமசு கொண்டாட்டமாக விண்வெளியில் நடந்தனர். அனைத்துலக விண்வெளி நிலையத்தின் குளிர்விக்கும் அமைப்பிற்காக ஒரு புதிய அமோனியா குழாயை அவர்கள் நிறுவினர். முன்னதாக அக்குழாயில் பழுது ஏற்பட்டு நிலையத்தின் பரிசோதனைகள் பலவற்றை தடுத்து நிறுத்தியிருந்தது.
# வார்ப்புரு:Infobox dance

|titleclass = summary  
|image = }|sizedefault=alt=}}}
|caption = }  
|label1 = பூர்வீக பெயர்
|data1 =  
|label2 = சொற்பிறப்பு
|data2 = }  
|label3 = வகை
|data3 = }
|class3 = category  
|label4 = நேர கையொப்பம்
|data4 = }  
|label5 = கருவி(கள்)
|data5 = }  
|label6 = கண்டுபிடிப்பாளர்
|data6 = }  
|label7 = ஆண்டு
|data7 = }  
|label8 = தோற்றம்
|data8 = }  
}}<noinclude>  
</noinclude>
# பிஷ்ணுபூர் மாவட்டம்

**பிஷ்ணுபூர் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று.
# பிஷ்ணுபூர் மாவட்டம்

## மக்கள் தொகை

இங்கு 240,363 மக்கள் வசிப்பது 2011ஆம் ஆண்டு கணக்கெடுப்பில் தெரியவந்தது,
# பிஷ்ணுபூர் மாவட்டம்

## மக்கள் தொகை

### மொழிகள்

இங்குள்ள மக்கள் பிஷ்ணுப்பிரியா மணிப்புரி மொழியை பேசுகின்றனர். ஐமோல் என்ற சீன - திபெத்திய மொழியை மூவாயிரத்துக்கும் குறைவானோர் பேசுகின்ற்னர். இது லத்தீன் எழுத்துகளில் எழுதப்படுகிறது.
# பிஷ்ணுபூர் மாவட்டம்

## உயிரினங்கள்

இங்கு கெய்புல் லாம்சோ தேசியப் பூங்கா அமைந்துள்ளது. இந்த பூங்கா 40 சதுர கி.மீ பரப்பளவில் அமைந்துள்ளது. பாதுகாப்புக்கு உட்பட்ட இடமான இந்த பூங்காவில் பல்வேறு தாவரங்களும், விலங்குகளும் வசிக்கின்றன.
# பிஷ்ணுபூர் மாவட்டம்

## அரசியல்

இந்த மாவட்டம் உள் மணிப்பூர் மக்களவைத் தொகுதிக்கு உட்பட்டது..
# சந்தேல் மாவட்டம்

**சந்தேல் மாவட்டம்** (*Chandel district*) இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் சந்தேல் நகரத்தில் அமைந்துள்ளது.
இந்த மாவட்டத்தில் உள்ள மோரே நகரம், மியான்மர் நாட்டு எல்லைக்கு அருகில் அமைந்துள்ளதால், வியாபாரத் தலமாகவும் உள்ளது.
# சந்தேல் மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது
# சந்தேல் மாவட்டம்

## இணைப்புகள்

- மாவட்ட அரசின் வலைத்தளம்
# விக்கிப்பீடியா:விக்கிக்கோப்பை

**விக்கிக்கோப்பை** என்பது தமிழ் விக்கிப்பீடியாவில் கட்டுரைகளின் எண்ணிக்கையை அதிகப்படுத்த வருடாந்திரம் நடத்தப்படும் போட்டியாகும். சிறந்த கட்டுரை உருவாக்குநர்கள் வெற்றி பெற இப்போட்டி இடமளிக்கிறது. இப்போட்டி தமிழ் விக்கிப்பீடியாவை வளர்த்தெடுக்க உதவுகிறது. மேலும் இது அனைவருக்கும் **இலகுவான போட்டியாகும்**.
---
போட்டியில் பங்குபற்றுவதற்காகப் பதிவு செய்தபின் நீங்கள் **விரும்பிய தலைப்பில் பல கட்டுரைகளையும் போட்டிக்காலத்தில் உருவாக்கலாம்**.
---
இப்போட்டி சனவரி 1 ஆம் திகதி ஆரம்பமாகும். **இதில் யாரும் பங்கு பெறலாம்**. உங்கள் பெயரைப் பதிவு செய்ய **"இங்கு பதிவு செய்க"** எனும் கீழுள்ள பொத்தானை இப்போதே அழுத்துங்கள்.
---
இப்போட்டியில் பங்குபற்றி சிறந்த விக்கிப்பீடியராவதுடன் விக்கிப்பீடியாவின் வளர்ச்சியில் நீங்களும் கைகோருங்கள்!...
---  
<></>
# விக்கிப்பீடியா:விக்கிக்கோப்பை

## விதிகள்

உங்கள் போட்டிக்கான 50 சொற்களுக்குக் குறையாத கட்டுரைகளை **இங்கே** (<small>கட்டுரைகள்</small>) உங்கள் பெயர்களின் கீழ் குறிப்பிடுங்கள். இது பின்னர் மதிப்பீடு செய்யப்படும்.
- கட்டுரைகள் **சனவரி 1, 2017** 00:00 முதல் **சனவரி 31, 2017** 23:59 UTC வரையான காலப்பகுதியில் புதிதாக உருவாக்கப்பட்டிருக்க வேண்டும்.
- உருவாக்கும் கட்டுரைகள் குறைந்தது 50 சொற்களையாவது கொண்டிருக்க வேண்டும்.
- நீங்கள் விரும்பிய தலைப்பில் கட்டுரைகள் அமையலாம்.
- நீக்கல் அல்லது குறிப்பிடத்தக்கமை போன்ற சிக்கல்கள் கொண்ட கட்டுரைகள் போட்டிக்கு ஏற்புடையன அல்ல.
- முதற்பக்கக் கட்டுரைக்கு பரிந்துரைக்கப்படும் கட்டுரைக்கு குறித்த பயனரால் 300 இற்கு குறையாத சொற்கள் சேர்க்கப்பட்டிருக்க வேண்டும்.
- சனவரி 15 இற்கு முன் பெயர்களை பதிவு செய்ய வேண்டும். அதன்பின் சேர்த்தால், அப்பயனர் போட்டியில் சேர்ந்ததன் பின்னரான கட்டுரைகள் மட்டும் கணக்கில் எடுத்துக் கொள்ளப்படும். <small>புள்ளிகள் கணக்கிடல் உட்பட்ட பிற நடைமுறைச் சிக்கல் இருப்பதால் இவ்விதி அமைகிறது.</small>
# விக்கிப்பீடியா:விக்கிக்கோப்பை

## புள்ளிகள்

புள்ளிகள் பின்வருமாறு வழங்கப்படும் (புள்ளிகள் **இங்கே** இற்றைப்படுத்தப்படும்).  
- புதிதாக உருவாக்கப்படும் **50** சொற்களுக்கு குறையாத கட்டுரைகளுக்கு **05** புள்ளிகள்.
- மேலும் ஒவ்வொரு மேலதிக 50 சொற்களுக்கும் **2** புள்ளிகள் வழங்கப்படும்.
- *500* சொற்களுக்கு குறையாது எழுதப்படும் கட்டுரைக்கு கூடுதலாக **08** புள்ளிகள்.
- முதற்பக்கக் கட்டுரைக்கு - **10** புள்ளிகள்.
- தமிழர் வாழ்வியல் சார்ந்த, *விக்கிப்பீடியாத் தரமுள்ள*, 300 சொற்கள் சேர்க்கப்பட்ட கட்டுரைக்கு கூடுதலாக **10** புள்ளிகள்.
# விக்கிப்பீடியா:விக்கிக்கோப்பை

## முடிவுகள்

ஒவ்வொரு பயனர்களினதும் புள்ளிகளுக்கு ஏற்ப அப்புள்ளிகள் இக்கருவியில் தரவரிசைப் படுத்தப்பட்டு, பெப்ரவரி 10 ஆம் திகதிக்கு முன்னதாகவே முடிவுகள் ஒருங்கிணைப்பாளர்களால் அறிவிக்கப்படும்
# விக்கிப்பீடியா:விக்கிக்கோப்பை

## ஒருங்கிணைப்பாளர்கள் (2017)

- ஸ்ரீஹீரன் (பேச்சு)
- மாதவன் (பேச்சு)  
<h2>நடுவர் குழு<h2>  
- ஸ்ரீஹீரன் (பேச்சு)
# விக்கிப்பீடியா:விக்கிக்கோப்பை

## இதனையும் பார்க்க

இது விக்கிக்கோப்பை பங்குபற்றுனர்களுக்கான பயனர் வார்ப்புரு ஆகும். இதனை உங்கள் பயனர் பக்கத்தில் இணைக்க, என்ற வரிகளை உங்கள் பயனர் பக்கத்தில் சேருங்கள்.  
- விக்கிக்கோப்பை தொடர்பான வார்ப்புருக்கள்
# மேற்கு இம்பால் மாவட்டம்

**மேற்கு இம்பால் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இதன் தலைநகரமாக லம்பேல்பட் நகரம் உள்ளது.
# மேற்கு இம்பால் மாவட்டம்

## மக்கள் தொகை

2011ஆம் ஆண்டின் மக்கள் தொகை கணக்கெடுப்பில், இங்கு 514,683 மக்கள் வசிப்பது தெரிய வந்தது,
# மாகாளிக் கிழங்கு

**மாகாளிக் கிழங்கு** ( தாவரவியல் பெயர் Decalepis hamiltonii ) என்பது ஒரு மரக்கொடி தாவரமாகும். இந்த தாவர இனம் Apocynaceae என்ற தாவர குடும்பத்தைச் சார்ந்தது. இது தீபகற்ப இந்தியாவில் காணப்படுகிறது. இது தமிழில் மாகாளிக் கிழங்கு, **பெருநன்னாரி**, **வரணி**, **குமாரகம்** என்ற பெயர்களிலும், மரிடு கொம்மலு, நன்னாரி கொம்முலு, மதினா கொம்முலு என்ற பெயர்களில் தெலுங்கில் அழைக்கப்படுகிறது. மாகாளி பெரு அல்லது வகணி பெரு என்று கன்னட மொழியில் அழைக்கப்படுகிறது. இந்தத் தாவரத்தின் வேர்க் கிழங்குகள் ஆயுர்வேத மருத்துவத்திலும், ஊறுகாய் செய்யவும் பயன்படுகிறது.
மரக்கொடியாக வளரும் இத்தாவரம் கிழக்குத் தொடர்ச்சி மலைகளின் தென்பகுதியில் உள்ள திறந்தவெளி பாறைச்சரிவுகளில் 300 முதல் 1200 மீட்டர் உயரம்வரை உள்ள பகுதிகளில் மட்டும் காணப்படுகிறது. இது ஓரிடவாழி தாவரம் ஆகும். ஒட்டும் தன்மையுடைய பால் இதன் அனைத்துப்பகுதிகளிலும் காணப்படும். இதன் மலர்கள் சிறியதாகவும், மஞ்சள் நிறத்துடனும் இருக்கும். இதன் காய்கள் இரட்டையாக காணப்படும். இவை உலர்ந்த உடன் வெடித்து விதைகளை வெளியிடும். விதைகளின் நுனியில் பட்டு போன்ற மயிற் கொத்து காணப்படும்.  
சர்வதேச சந்தையில் மாகாளிக் கிழங்கின் புகழின் காரணமாக அதன் விலை ஏற்றம் பெற்றது. இதனால் இதன் வேரை அகழ்வது அதிகரித்ததால் இத்தாவரம் அருகிவரும் நிலை ஏற்பட்டுள்ளது.
# சேனாபதி மாவட்டம்

**சேனாபதி**, இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் சேனாபதியில் உள்ளது.
# சேனாபதி மாவட்டம்

## அரசியல்

இந்த மாவட்டம் ஆறு உட்பிரிவுகளைக் கொண்டுள்ளது. இந்த மாவட்டத்தில் ஆறு சட்டமன்றத் தொகுதிகள் உள்ளன. இது வெளி மணிப்பூர் மக்களவைத் தொகுதிக்கும் உட்பட்டது.
# சேனாபதி மாவட்டம்

## போக்குவரத்து

இந்த மாவட்டத்தின் வழியாக இரண்டாம் தேசிய நெடுஞ்சாலையில் இணைந்து நாட்டின் மற்ற பகுதிகளை அடையலாம்.
# சந்திரஹாசம் (நூல்)

**சந்திரஹாசம்** என்பது சு. வெங்கடேசனின் கதையில் க. பாலசுப்ரமணியத்தின் வரைகலையில் வெளிவந்த வரைகலை புதின நூல் ஆகும். இதனை விகடன் பிரசுரம் 2016 மார்ச் 10 அன்று வெளியிட்டது. இது தமிழில் வெளிவந்த முதல் சித்திரக்கலை புதினம் ஆகும். இதற்கு முன்பு தமிழ் திரைப்பட இயக்குநர் ஜே.எஸ்.நந்தினியின் மாத்தி யோசி சித்திரக்கலை புதினம் மின்நூலாக வெளிவந்தது. அச்சு வடிவம் பெறவில்லை.
# சந்திரஹாசம் (நூல்)

## சொல்லிலக்கணம்

சந்திரஹாசம் என்பது சிவபெருமானால் இராவணனுக்குத் தரப்பட்ட வாளாகும். இந்த வாளினைக் கொண்டு சடாயுவை வெட்டியதால், இராவணனிடமிருந்து இந்த வாள் மறைந்தது.
# சந்திரஹாசம் (நூல்)

## வெளியீடு

சந்திரஹாசம் நூலினைச் சாகித்ய அகாதமி விருது பெற்ற சு. வெங்கடேசன் எழுதியுள்ளார், க.பாலசுப்ரமணியம் இதற்கு ஓவியங்களை வரைந்துள்ளார்.  
முதல் பாகத்தினை 30 நவம்பர் 2015-இல் வெளியிட்டனர். இப்புத்தகம் ஐம்பது ஆயிரம் பிரதிகளுக்கும் மேல் முன்பதிவு செய்யப்பட்டது. இந்நூல் வரைகலை புத்தகமாக வெளியிடப்பட்டுள்ளது.
# சந்திரஹாசம் (நூல்)

## கதைச் சுருக்கம்

இப்புதினம் பாண்டியர்களையும் அவர்களின் குல வாளான சந்திரஹாசத்தினயும் பற்றிய புதினமாகும்.
# சந்திரஹாசம் (நூல்)

## பாகங்கள்

இந்நூல் தொகுப்பு மூன்று பாகங்கள் கொண்டதாகும். முதல் பாகம் சகோதர யுத்தம், இரண்டாம் பாகம் மதுரா வியூகம்.
# சந்திரஹாசம் (நூல்)

## பாகங்கள்

### சகோதர யுத்தம்

சந்திரஹாசம் நூல் தொகுதியின் முதல் பாகம் சகோதர யுத்தம் ஆகும். இத்தொகுப்பு குலசேகர பாண்டியன் மற்றும் அவனது இரு மகன்களான சுந்தர பாண்டியன், வீரபாண்டியன் மூவரையும் சுற்றி நடைபெறும் கதையாகும். இலங்கைப்போரில் தொடங்கி, மாலிக்கபூரின் வருகையுடன் இந்தப் பாகம் முடிவு பெறுகின்றது. மார்க்கோபோலோவின் வருகை பற்றிய குறிப்புகளும் இத்தொகுப்பில் உள்ளது.  
முதல் தொகுதி கீழ்காணும் நான்கு பகுதிகளைக் கொண்டது.  
1. இலங்கைப் போர்
1. அங்குசம்
1. நாகரீகத்தின் முகம்
1. மணிமுடி
# சந்திரஹாசம் (நூல்)

## வெளியிணைப்புகள்

- புத்தகத்தின் அறிமுக தளம்
- விகடன் பிரசுரம்
- தி இந்து ஆங்கிலத்தில் சந்திரஹாசம் பற்றிய செய்தி
# ஒப்புமை

**ஒப்புமை** (Contrast )என்பது கதிர்படத்தில் இரு அடுத்தடுத்த புள்ளியில் கருமையின் அளவுகளின் மாறுபாடாகும்,இரு புள்ளிகளுகளில் ஒளியியல் அடர்த்தி D1 என்றும் D2 என்றும் எடுத்ததுக்கொண்டால் ஒப்புமை என்பது D2-D1 என்று கொடுக்கப்படுகிறது. அளவு கூடுதலாக இருப்பின் ஒப்புமை அதிகமாக உள்ளது.எளிதில் பிரித்து அறியமுடியும்.D2-D1 குறைவாக இருக்கும் போது அவ்வளவு எளிதில் பிரித்துஅறியமுடியாது.உடலுறுப்புகளின் பருமனளவு மாற்றத்தினாலும் அவைகளின் அடர்த்தி மாறுவதாலும் ஒளியியல் அடர்த்தி மாறுபடுகின்றது.  
ஒப்புமையினைக் கட்டுப்படுத்தும் பல காரணிகள் என்னென்ன என்று பார்ப்போம்.  
+பண்பு
|---கதிர்வீச்சு +சிதறொளி
ஒப்புமையினைக் | +கதிர்வீச்சளவு
கட்டுப்படுத்தும் -----
முக்கிய காரணிகள் கதிர்படப்பொருட்கள் + படத்தாள் வகை
| + வலுவூட்டும் திரை
|---- படம்பெறுதல் +மேம்படுத்தும் கரைசல் வேதிப்பொருட்கள்
+மேம்படுத்தும்நேரம்
| +கரைசலின் வெப்பநலை
|---பார்வையிடுதல் +ஒளிர்வுச் செறிவு ( லாபியின்)
+ஒரே சீராக ஒளிர்தல்
|--- குவாண்டம் நிலையில்லா நிலை + மோட்டில்
பகுப்பு- கதிரியல்(radiology)
# தமெங்கலாங் மாவட்டம்

**தமெங்கலாங் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று.
இந்த மாவட்டத்தின் தலைநகரமாக தமெங்கலாங் நகரம் செயல்படுகிறது.
# தமெங்கலாங் மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது
# தமெங்கலாங் மாவட்டம்

## உட்பிரிவுகள்

இந்த மாவட்டம் நான்கு உட்பிரிவுகளைக் கொண்டுள்ளது.
# தமெங்கலாங் மாவட்டம்

## மக்கள் தொகை

2011ஆம் ஆண்டின் இந்திய மக்கள் தொகை கணக்கெடுப்பில், இந்த மாவட்டத்தில் 140,143 மக்கள் வசிப்பது கண்டறியப்பட்டுள்ளது.
# விக்கிப்பீடியா:விக்கிக்கோப்பை/2016 பங்கேற்பாளர்கள்

- விக்கிக்கோப்பை போட்டியில் பங்கெடுப்பவர்கள் அருள்கூர்ந்து தமது பயனர் கணக்கில் புகுபதிகை செய்து பின்வரும் அமைப்பில் உள்ளீடு செய்க. நாட்டுக் கொடியை உள்ளீடு செய்வதற்குப் பதில் உங்களுக்குப் பிடித்த வேறு கொடியையும் பயன்படுத்தலாம். அவ்வாறு செய்ய பின்வரும் முறையைப் பயன்படுத்துங்கள்:  
1. Kanags
1. JuFa Junaid
1. உலோ.செந்தமிழ்க்கோதை
1. எஸ்.பி.செந்தில் குமார்
1. கணேஷ்
1. கி.மூர்த்தி
1. சக்திகுமார் லெட்சுமணன்
1. சிவராஜ்
1. தமிழ்க்குரிசில்
1. பயனர்:பா.ஜம்புலிங்கம்
1. Anantha kumar m
1. அன்புமுனுசாமி
1. நிர்மல்
1. பாலாஜீ
1. Commons sibi
1. கலைவாணன்
1. மதிவாணன்
1. Nethaji Devi
1. எஸ். பி. கிருஷ்ணமூர்த்தி
1. பார்வதிஸ்ரீ
1. தியாகு கணேஷ்
1. அருளரசன்
1. முரளிதரன்
1. சிவ கார்த்திகேயன்
1. அப்துல் றஸ்ஸாக்
1. ஸ்ரீஹீரன்
1. மாதவன்
1. மயூரநாதன்
1. சிவகோசரன்
1. saranniya
1. y.sharugashini
1. ஆதவன்
1. நந்தகுமார்
1. AntanO
1. சரவணன் பெரியசாமி
1. மணியன்
1. அரிஅரவேலன்
1. மகிழறிவன்
1. ஹரீஷ் சிவசுப்ரமணியன்
1. இப்ஹாம் நவாஸ்
1. ஜெகதலபிரதாபன்
1. விக்கி
1. சபரி
1. கவின் குமார்
1. விஜயகணேஷ்
1. யாதவராஜன்
1. சு.க.மணிவேல்
1. Vatsan34
1. Inbamkumar86
# உக்ருல் மாவட்டம்

**உக்ருல் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் உக்ருல் நகரத்தில் உள்ளது. இந்த மாவட்டம் ஐந்து உட்பிரிவுகளாகப் பிரிக்கப்பட்டுள்ளது.
# உக்ருல் மாவட்டம்

## போக்குவரத்து

உக்ருல் நகரத்தில் இருந்து தேசிய நெடுஞ்சாலைகள் வழியாக இம்பால், கோஹிமா ஆகிய நகரங்களை சென்றடையலாம். மாவட்ட சாலைகளில் சென்று அருகிலுள்ள கிராமங்களை அடையலாம்.
# உக்ருல் மாவட்டம்

## மக்கள் தொகை

2011ஆம் ஆண்டின் மக்கள்தொகை கணக்கெடுப்பின்படி, இங்கு 183,115 மக்கள் வசிக்கின்றனர்.,
# செயிண்ட்-பார்த்தலெமி

**செயிண்ட் பார்த்தலெமி ** (*Saint-Barthélemy*), அலுவல்முறையாக **செயிண்ட் பார்த்தலெமி ஆட்புலத் தொகுப்பு** , பிரான்சின் கடல்கடந்த தொகுப்புகளில் ஒன்றாகும். பெரும்பாலும் *செயிண்ட்-பார்த்* எனச் சுருக்கப்படும் இத்தீவானது உள்ளூர் மக்களால் **ஊனலோ** என்றழைக்கப்பெறுகின்றது.
செயிண்ட். மார்ட்டினிலிருந்து தென்கிழக்கே தொலைவிலும் செயிண்ட். கிட்சிற்கு வடக்கிலும் உள்ளது. இத்தீவிற்கு மேற்கே தொலைவில் புவேர்ட்டோ ரிக்கோ அமைந்துள்ளது.  
செயிண்ட் பார்த்தலெமி பல்லாண்டுகளாக குவாதலூப்பேயின் அங்கமாக இருந்து வந்தது. 2003இல் குவாதலூப்பேயிலிருந்து பிரிந்து தனிநாடாக விடுதலை பெற வாக்களித்தது. தற்போது பிரான்சின் கடல் கடந்த தொகுப்பாக விளங்குகின்றது. வளிமறைவுத் தீவுகளில் உள்ள பிரான்சின் நான்கு கடல்கடந்த தொகுப்புகளில் ஒன்றாக உள்ளது; மற்றவை செயிண்ட் மார்ட்டின், குவாதலூப்பே ( தென்கிழக்கில்), மற்றும் மர்தினிக்கு.  
எரிமலைகளாலான தீவைச் சுற்றிலும் ஆழமில்லாத பவழப்பாறைகள் உள்ளன. செயிண்ட் பார்த்தலெமியின் நிலப்பரப்பு ஆகவும் மக்கள்தொகை 9,035 (சன. 2011 மதிப்பீடு) ஆகவும் உள்ளது. இதன் தலைநகரம் குஸ்தாவியாவில் தீவின் முதன்மை துறைமுகமும் உள்ளது. கரிபியக் கடல் தீவுகளிலேயே இது மட்டுமே சில காலம் சுவீடனின் குடியேற்றமாக நீண்டநாள் இருந்துள்ளது. நெப்போலியப் போர்களின் முடிவில் குவாதலூப்பே சுவீடிய ஆட்சியின் கீழ் குறைந்த காலம் இருந்துள்ளது. இத்தீவின் அரச சின்னத்தில் சுவீடனின் தேசியச் சின்னத்திலுள்ள மூன்று மகுடங்கள் இன்றும் உள்ளன. ஆனால் மொழி, உணவு, பண்பாட்டில், பிரான்சின் தாக்கம் மிகுந்துள்ளது.  
இத்தீவு குளிர்காலத்தில் கூடுதல் சுற்றுலாப் பயணிகளை கவரும் இடமாக விளங்குகின்றது; குறிப்பாக பெருந்தனக்காரர்களும் புகழ்பெற்றவர்களும் கிறித்துமசு மற்றும் புத்தாண்டு காலங்களில் மனமகிழ்விற்காக இங்கு வருவது வழக்கமாகி வருகின்றது.
# சின் மலை

**சின் மலை**, மியான்மரின் சின் மாநிலத்தில் இருந்து, இந்தியாவின் மணிப்பூர் மாநிலம் வரை நீண்டிருக்கும் மலையாகும்.  
இந்த மலையில் உயரமான சிகரம் நாட் மா தவுங் என்று அழைக்கப்படுகிறது. இந்த சிகரம் சின் மாநிலத்தின் தென்பகுதியில் உள்ளது. இதன் உயரம் 3,053 மீட்டர்கள் ஆகும். இந்த மலையில் ஃபாலம் என்ற நகரமும் அமைந்துள்ளது.
இந்த மலையை ஒட்டி அரக்கான் மலைத்தொடர் அமைந்துள்ளது.
# சின் மலை

## மேலும் பார்க்க

- அரக்கான் மலைகள்
# மணிப்பூர் அரசு

**மணிப்பூர் அரசு**, இந்திய மாநிலமான மணிப்பூரின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.
மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை இம்பாலில் உள்ளன. அரசின் தலைவராக முதலமைச்சர் செயல்படுவார். மாநிலத்தின் நீதித்துறைக்கு தலைமை வகிப்பது உயர்நீதிமன்றமாகும். இதன் கீழ் கீழ்நிலை நீதிமன்றங்களும் இயங்குகின்றன.  
தற்போதைய சட்டமன்றம் ஓரவை முறைமை கொண்டது. இதில் 60 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.
# சங்காய் திருவிழா

**சங்காய் திருவிழா**, இந்திய மாநிலமான மணிப்பூரில் ஆண்டு தோறும் நவம்பரின் கடைசி பத்து நாட்களில் கொண்டாடப்படுகிறது. இதற்காக மணிப்பூர் மாநில சுற்றுலாத் துறை திருவிழாவை ஏற்று நடத்துகிறது. மணிப்பூரில் காணப்படும் சங்காய் மானின் நினைவாக சங்காய் திருவிழா என பெயரிடப்பட்டுள்ளது. இந்த மானை மணிப்பூர் மாநில விலங்காக மாநில அரசு அறிவித்துள்ளது. இந்த திருவிழாவின் போது உள்ளூரில் தயாரான கைவினைப் பொருட்களும், கலை வேலைப்பாடுகள் நிறைந்த ஓவியங்களும், உணவுகளும் விற்பனைக்கு வைக்கப்படுகின்றன.
# ஜிரிபாம் தொடருந்து நிலையம்

**ஜிரிபாம் தொடருந்து நிலையம்** என்பது இந்திய மாநிலமான மணிப்பூரின் ஜிரிபாம் நகரத்தில் அமைந்துள்ள ஒரு தொடருந்து நிலையமாகுய்ம். இது வடகிழக்கு எல்லைப்புற ரயில்வேயின் கட்டுப்பாட்டில் உள்ளது.
# ஜிரிபாம் தொடருந்து நிலையம்

## இரயில் தடம்

இங்கிருந்து சில்சார் வரையிலான வழித்தட மாற்றம் 2009ஆம் ஆண்டில் தொடங்கப்பட்டது. இது 2016ஆம் ஆண்டின் டிசம்பருக்குள் முடியும் என்று எதிர்பார்க்கப்படுகிறது. இங்கிருந்து மோரே வரை வழித்தடம் உருவாக்கி, அங்கிருந்து மியான்மாருடன் தொடர்வண்டிப் போக்குவரத்தை ஏற்படுத்திக் கொள்ளலாம் என்ற திட்டமும் உள்ளது.
# ஊர்மியா

**உர்மியா** அல்லது **ஒருமியே** (**Urmia**, ) (, , , ) என்பது ஈரானிய அசெர்பையானில் அமைந்துள்ள ஒரு நகரமாகும். ஈரானிலுள்ள மேற்கு அசெர்பையான் மாகாணத்தின் தலைநகரமான இது ஈரானிய அசெர்பையானில் இரண்டாவது மிகப்பெரிய நகரமாகும். உர்மியா கடல் மட்டத்திலிருந்து 1,330 மீற்றர் உயரத்தில் அமைந்துள்ளது.
# ஊர்மியா

## காலநிலை

கோப்பென் காலநிலை வகைப்பாட்டின் அடிப்படையில் உர்மியா குளிரான வறண்ட காலநிலையைக் கொண்டுள்ளது. இது குளிரான குளிர்காலத்தையும், மிதமான வசந்த காலத்தையும், சூடான உலர்ந்த கோடை காலத்தையும் மற்றும் வெப்பமான இலையுதிர் காலத்தையும் கொண்டுள்ளது.
# எத்தில் புரோப்பியோனேட்டு

**எத்தில் புரோப்பியோனேட்டு** *(Ethyl propionate)* என்பது C<sub>2</sub>H<sub>5</sub> (C<sub>2</sub>H<sub>5</sub>COO) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பியோனிக் அமிலத்தின் எத்தில் எசுத்தரான இச்சேர்மம் அன்னாசிப் பழத்தின் மணத்துடன் காணப்படுகிறது. பசலிப்பழம் அல்லது கிவி பழம் மற்றும் செம்புற்று அல்லது சிட்ராபெரி போன்ற சில பழங்களில் இயற்கையாகவே சிறிதளவு எத்தில் புரோப்பியோனேட்டு இருக்கிறது.
# கிண்டி வட்டம்

16 வருவாய் வட்டங்கள்]]  
**கிண்டி வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள கிண்டியைத் தலையிடமாகக் கொண்டு செயல்பட்டுவரும் 16 வட்டங்களில் ஒன்றாகும்.
இந்த வட்டம் 4 உள்வட்டங்களும், 8 வருவாய் கிராமங்களும் கொண்டது.  
இவ்வட்டம் பழைய *மாம்பலம்-கிண்டி*, *மயிலாப்பூர்-திருவல்லிக்கேணி* வட்டங்களைப் பிரித்து 2013 திசம்பர் மாதத்தில் உருவாக்கப்பட்டது. இவ்வட்டமானது அடையாறு, ஆலந்தூர், தியாகராய நகர், ஈக்காட்டுத்தாங்கல், கிண்டி, கோட்டூர்புரம் ஆகிய பகுதிகளை உள்ளடக்கியுள்ளது.
# ஹார்ன்பில் திருவிழா

**இருவாட்சி திருவிழா** (*Hornbill Festival*), இந்திய மாநிலமான நாகாலாந்தில் நடைபெறும் திருவிழாவாகும். இது ஒவ்வொரு ஆண்டும் திசம்பர் முதல் வாரத்தில் கொண்டாடப்படும்
# ஹார்ன்பில் திருவிழா

## பின்னணி

நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர்.  
பழங்குடியின மக்களின் ஒற்றுமையை பேணி காக்கவும், பண்பாட்டை போற்றவும் நாகாலாந்து அரசு தீர்மானித்தது. 2000ஆம் ஆண்டு முதல் இந்த திருவிழா நடத்தப்படுகிறது.  
பழங்குடியினர் பாரம்பரிய நாட்டுப்புறக் கதைகளில் இருவாய்ச்சி பறவைக்கு முக்கியத்துவம் உண்டு. அதன் காரணமாக, இந்த திருவிழாவுக்கு பறவையின் பெயர் முன்னிறுத்தப்படுகிறது.  
பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.
# ஹார்ன்பில் திருவிழா

## திருவிழா

நாகாலாந்தில் உள்ள அனைவரையும் ஒன்றிணைக்கும் விழாவாக இது ஒரு வாரம் நடைபெறுகிறது. இந்த விழாவில் வண்ணமயமான நிகழ்ச்சிகள், கைவினைப்பொருட்கள் கண்காட்சி, விளையாட்டு, உணவு கண்காட்சிகள், மற்றும் கொண்டாட்டம் என இந்த விழாவில் மக்கள் மகிழ்ச்சியடைகிறார்கள். ஓவியங்கள், மர வேலைப்பாடுகள் மற்றும் சிற்பங்கள் உள்ளிட்ட பாரம்பரிய கலைப்பொருட்களும் காட்சிக்கு வைக்கப்படுகின்றன.  
திருவிழாவின் சிறப்பம்சமாக பாரம்பரிய நாகா மோருங்ஸ் கண்காட்சி மற்றும் கலை மற்றும் கைவினைப்பொருட்கள் விற்பனை, உணவுக் கடைகள், மூலிகை மருந்துக் கடைகள், மலர் கண்காட்சிகள் மற்றும் விற்பனை, பண்பாட்டினைப் பிரதிபலிக்கும் பாடல்கள் மற்றும் நடனங்கள், ஆடை அலங்கார கண்காட்சி, நாகாலாந்து அழகி அழகுப் போட்டி, பாரம்பரிய வில்வித்தை, நாகா மல்யுத்தம், உள்நாட்டு விளையாட்டுகள் மற்றும் இசை நிகழ்ச்சிகள் நடைபெறுகின்றன.  
இவ்விழா நாகலாந்து இன மக்களின் கலாச்சாரம் மற்றும் பாரம்பரியத்தை வெளிப்படுத்துகிறது. மேலும் இந்தியாவின் கூட்டாட்சி ஒன்றியத்தில் நாகாலாந்தின் தனித்துவமான மாநிலமாக அடையாளத்தை வலுப்படுத்துகிறது. கிராமங்களில் உள்ள முதியவர்கள் நிறைய பேர் இந்த விழாவில் கலந்து கொள்வதற்காக கோஹிமாவுக்குச் செல்கின்றனர். இங்கு இவர்கள் நாகாலாந்தின் மற்ற கிராமங்களைச் சேர்ந்தவர்களைச் சந்திக்க ஒரு வாய்ப்பாக உள்ளதாகவும், இதனால் இந்நிகழ்ச்சி கலாச்சார ஒருங்கிணைப்புக்கு வழிவகுக்கும் என்று நிபுணர்கள் கருத்து தெரிவிக்கின்றனர்.  
இந்த விழாவின் முக்கிய சிறப்பம்சங்களில் ஒன்று பன்னாட்டு இருவாட்சி பாறைத் திருவிழா. இத்திருவிழா இந்திரா காந்தி அரங்கில் நடைபெறுகிறது. இதில் உள்ளூர் மற்றும் பன்னாட்டு சுற்றாட்டு இசைக்குழுக்கள் பங்கேற்கின்றன.
# ஹார்ன்பில் திருவிழா

## பொருளாதார முக்கியத்துவம்

இருவாட்சித் திருவிழா, நாகலாந்து மாநிலத்தின் சுற்றுலா மேம்படுத்துவதில் குறிப்பிடத்தக்க பங்களிப்பை அளித்துள்ளது.. நாகாலாந்தில் நடைபெறும் இருவாட்சி திருவிழா, நாகாலாந்தின் பல்வேறு இனக்குழுக்களைப் பற்றிய தகவல்களை சுற்றுலாப் பயணிகள் பெற வாய்ப்ப்பாக உள்ளது.
# புரசைவாக்கம் வட்டம்

16 வருவாய் வட்டங்கள்]]  
**புரசைவாக்கம் வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் *கோட்டை-தண்டையார்பேட்டை*, *பெரம்பூர்-புரசைவாக்கம்* வட்டங்களைப் பிரித்து உருவாக்கப்பட்டது. இவ்வட்டமானது புரசைவாக்கம், வேப்பேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 3 வருவாய் கிராமங்களைக் கொண்டது.
# வேளச்சேரி வட்டம்

16 வருவாய் வட்டங்கள்]]  
**வேளச்சேரி வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் *மாம்பலம்-கிண்டி*, *மயிலாப்பூர்-திருவல்லிக்கேணி* வட்டங்களைப் பிரித்து உருவாக்கப்பட்டது. இவ்வட்டமானது பெசன்ட் நகர், தரமணி, திருவான்மியூர், வேளச்சேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 7 வருவாய் கிராமங்களையும் கொண்டது.
# நாகாலாந்தின் இசை

நாகாலாந்து மாநிலத்தின் இசை, நாகாலாந்து பழங்குடியினரின் நாட்டுப்புறப் பாடல்களாலும், பாரம்பரிய இசைக் கருவிகளாலும் அமைந்தது
# நாகாலாந்தின் இசை

## நாட்டுப்புற இசை

நாட்டுப்புறக் கதைகளும் பாடல்களும் தலைமுறைகள் தாண்டி நிலைக்கிறது. உழவுக் காலத்திற்கேற்ப தனித்துவமான பாடல்களும் உண்டு. பல பாடல்கள் முன்னோர்களை நினைவுகூர்ந்தும், வீரர்களை புகழ்ந்தும் பாடப்படுகின்றன. பழங்கால காதல் கதைகளும் பாடல் வடிவம் பெற்றிருக்கின்றன.
# நாகாலாந்தின் இசை

## இசைக் கருவிகள்

மேளம், மூங்கில்கள் செய்த புல்லாங்குழல், வயலின் உள்ளிட்ட கருவிகளை இயக்கி, இசையமைக்கின்றனர்.
# நாகாலாந்தின் இசை

## நடனம்

பெரும்பாலான நடனங்களில் மக்கள் குழுக்களாய் இணைந்து ஆடுகின்றனர். சிலியாங் இனத்தில் ஆண்கள் மட்டும் நடனமாடும் வழக்கம் உள்ளது. மற்ற இனத்தவர் அனைவரும், ஆண்கள், பெண்களுடன் இணைந்தே ஆடுகின்றனர். நடனங்களில் கைத்தட்டுவதும், ஒலியெழுப்புவதும் முக்கியத்துவம் பெறுகின்றனர். வண்ணம் மிக்க ஆடைகளை அணிந்து நடனமாடுவர்.
# நாகாலாந்தின் இசை

## நடனம்

### இசைப் பாடம்

நாகாலாந்திலுள்ள அரசுப் பள்ளிகளில் பாரம்பரிய இசையும் ஒரு பாடமாக நடத்தப்படுகிறது.
# உருசிய வானியலாளர்களின் பட்டியல்

பணியாளர்கள். நடுவில் இருப்பவர் ஆட்டோ வில்கெல்ம் வான் சுத்ரூவ ]]  
இது உருசிய வானியலாளர்கள், வானியற்பியலாளர்கள் பட்டியல் ஆகும். இவர்கள் உருசியப் பேரரசிலோ, சோவியத் ஒன்றியத்திலோ, உருசியக் கூட்டரசிலோ வாழ்ந்தவர்கள் ஆவர்.
# உருசிய வானியலாளர்களின் பட்டியல்

## அகர நிரல் பட்டியல்
# பேரூர் வட்டம்

**பேரூர் வட்டம்** என்பது இந்தியாவின் தமிழ்நாட்டில் கோயம்புத்தூர் மாவட்டத்தின் 11 வருவாய் வட்டங்களில் ஒன்றாகும். பேரூர் வட்டத்தில் 25 வருவாய் கிராமங்கள் உள்ளது. இதன் நிர்வாகத் தலைமைடம் பேரூரில் உள்ளது.
# பேரூர் வட்டம்

## வரலாறு

பேரூர் வட்டம் 2013 ஆவது ஆண்டில் தமிழக அரசால் உருவாக்கப்பட்டது. இவ்வட்டமானது பேரூர் மற்றும் அதனைச் சுற்றியுள்ள பகுதிகளை உள்ளடக்கியுள்ளது. மதுக்கரை வட்டத்துடன் தொடங்கப்பட்ட இவ்வட்டத்துடன் கோயம்புத்தூர் மாவட்டத்தில் உள்ள வட்டங்களின் எண்ணிக்கையானது 11 ஆக உயர்ந்தது.
# மதுக்கரை வட்டம்

**மதுக்கரை வட்டம்** என்பது இந்தியாவின் தமிழ்நாட்டில் கோயம்புத்தூர் மாவட்டத்தின் 11 வருவாய் வட்டங்களில் ஒன்றாகும். மதுக்கரை வட்டத்தில் 20 வருவாய் கிராமங்கள் உள்ளது.  
இவ்வட்டத்தில் மதுக்கரை ஊராட்சி ஒன்றியம் உள்ளது.
# மதுக்கரை வட்டம்

## வரலாறு

மதுக்கரை வட்டம் 2013 ஆவது ஆண்டில் தமிழக அரசால் உருவாக்கப்பட்டது. இவ்வட்டமானது மதுக்கரை மற்றும் அதனைச் சுற்றியுள்ள பகுதிகளை உள்ளடக்கியுள்ளது. பேரூர் வட்டத்துடன் தொடங்கப்பட்ட இவ்வட்டத்துடன் கோயம்புத்தூர் மாவட்டத்தில் உள்ள வட்டங்களின் எண்ணிக்கையானது பத்தாக உயர்ந்தது.
# நாகாலாந்து விரைவுவண்டி

**நாகாலாந்து விரைவுவண்டி**, இந்திய நகரமான குவகாத்தியின் காமாக்யா சந்திப்பு முதல் திமாப்பூர் வரை சென்று திரும்பும் விரைவுவண்டியாகும். இதை இந்திய ரயில்வேயின் வடகிழக்கு எல்லைப்புற ரயில்வே இயக்குகிறது. இந்த வண்டி நாள்தோறும் இயக்கப்படுகிறது.
# நாகாலாந்து விரைவுவண்டி

## விவரங்கள்

- **15669** - காமாக்யா முதல் திமாப்பூர் வரை
- **15670** - திமாப்பூர் முதல் காமாக்யா வரை
# நாகாலாந்து விரைவுவண்டி

## வழித்தடம்

- காமாக்யா சந்திப்பு
- குவகாத்தி
- ஜாகி ரோடு
- ஹோஜாய்
- லாம்டிங் சந்திப்பு
- திபூ
- திமாப்பூர்
# தெனிசு தெனிசெங்கோ

**தெனிசு விளாதிமீரொவிச் தெனிசென்கோ** (*Denis Denisenko*, , பிறப்பு: 16 சனவரி 1971) ஓர் உருசிய வானியளாளர். இவர் 7 மீவிண்மீன் வெடிப்புகளையும் 50 க்கும் மேற்பட்ட மாறும் விண்மின்களையும் ஒரு சிறுகோளையும் ஒரு வால்வெள்ளியையும் கண்டறிந்தார்.
# தெனிசு தெனிசெங்கோ

## வாழ்க்கை

தெனிசெங்கோ 1971 இல் மாஸ்கோவில் பிறந்தார். இவர் 1993 இல் மாஸ்கோ அறிவ்யல், தொழில்நுட்ப நிறுவனத்தில் வானியற்பியலில் மூதறிவியல் பட்டமும் காமாக்கதிரின் கதிர்நிரல் இயல்புகளில் பட்டயமும் பெற்றார். இவர்கிரனாத் வான்காணக ஃபீபசு (PHEBUS) கருவியால் காமாக்கதிராய்வு செய்தார்.இவர் 1991 இலேயே உருசிய விண்வெளி ஆய்வு நிறுவனத்தில் உயராற்றல் வானியற்பியல் துறையில் சேர்ந்தார். அங்கு 2012 வரை பணிபுரிந்தார். இவர் 2002 முதல் 2007 வரை துபிதாக் தேசிய வான்காணக வருகைதரு நோக்கீட்டாளரக விளங்கினார். பிறகு 2012 மே மாத்த்தில் இருந்து மாஸ்கோ பல்கலைக்கழகத்தின் சுடென்பர்கு வானியல் நிறுவனத்தில் விண்வெளி கண்காணிப்பு ஆய்வகத்தில் பணிபுரிகிறார்.இவர் 30 க்கும் மேற்பட்ட ஆய்வுக் கட்டுரைகளை எழுதியுள்ளார். 250 வானியல் தொலைவரிகளை அனுப்பியுள்ளார். பல பன்னாட்டு கருத்தரங்குகளில் பங்கேற்றுள்ளார்.  
இவர் 1977 முதலாகவே பயில்நிலை வானியலாளராக இருந்துள்ளார். 2002 இல் இருந்து மாஸ்கோ வானியல் குழுமத்தின் உறுப்பினர் ஆவார். மேலும் சிறுகோள்களின் ஒளிமறைப்புப் பனிக்குழுவின் தலைவரும் ஆவார்.இவர் வான்விழாக்களில் 2001 முதல் 2006 வரையிலும் 2013 இலும் கலந்து கொண்டார். மேலும்இவர் முனைவுமிக்க பயில்நிலை தொழில்முரை வானியல் ஆர்வலர். நெடுங்காலமாக இவர் IOTAoccultations, Planoccult, meteorobs, comets-ml, MPML, SeeSat, AAVSO-HEN, AAVSO-DIS, vsnet-விழிப்புறுத்தல், vsnet-வெடிப்புகள், cvnet-விவாத மின்னஞ்சல் வரிசைகள் ஆகிய அமைப்புகளில் பங்கேற்று வருகிறார். இவர் கொம்யேதி, பொரியூதி, மாஸ்கோ-வாணி, மாறுமீன்கள் ஆகிய ஐந்து மின்னஞ்சல் வரிசைகளின் உரிமையாளரும் நடுநிலையாளரும் ஆவார். ’புவியும் புடவியும்’ எனும் உருசிய இதழில் பல மக்கள் அறிவியல் கட்டுரைகளை எழுதியுள்ளார். இவர் இருமுறை ’வானும் தொலைநோக்கியும்’ நிகழ்ச்சியில் குறிப்பிடப்பட்டுள்ளார். இவர் ’உருசிய விடுதலை’ வானொலி எனும் வானொலி சேவையிலும் ’கசேதா.உரு’ எனும் செய்தித்தாளிலும் பிரித்தானிய ஒலிபரப்பின் உருசியச் சேவையிலும் 2007 இல் நேர்காணல்கள் தந்துள்ளார்.
# தெனிசு தெனிசெங்கோ

## முதன்மைக் கண்டுபிடிப்புகள்

- Deep Eclipses in the Cataclysmic Variable 1RXS J020929.0+283243 (2005) – இரும விண்மீன் அமைப்பு, 4.5<sup>m</sup> ஒளிமறைப்பு வீச்சுடன்.
- Optical Afterglow Candidate of GRB 920925C (2007) – பலோமார் வான்காணக ஒளித்தட்டில் பதிவாகிய வரலாற்றுக்கு முந்தைய காமாக்கதிர் வெடிப்பின் பிந்தைய ஒளிப்பொலிவு.
- NSV 1485 ஐச் சரியாக இனங்காணலும் அதன் சுழல்வலைவு நேரத்தைத் தீர்மானித்தலும்அலைவுநேரம் அளத்தலும் (2007)
- V713 Cep ஒளிமறைப்புகளும் அவற்றின் அலைவுநேரம் அளத்தலும் (2007)
- மீவிண்மீன் வெடிப்பு 2011hz
- மீவிண்மீன் வெடிப்பு 2011ip
- MASTER OT J211258.65+242145.4 (2012) – WZ Sge-type cataclysmic variable with 7 rebrightenings.
- MASTER OT J042609.34+354144.8 (2012) – the first dwarf nova in the hierarchical system with a common proper motion companion.
- மீவிண்மீன் வெடிப்புகள் 2013hi, 2013hm, 2013ho, 2014af, 2014am
- தீங்குமிகு சிறுகோள் 2014 UR<sub>116</sub>
- வால்வெள்ளி C/2015 K1 (MASTER)
# தெனிசு தெனிசெங்கோ

## மற்ற தகைமைகள்

- மாறும் விண்மீன்களின் கண்டுபிடிப்புகள்
- நெப்டியூன் பொருளால் விண்மீன் ஒளிமறைப்பு ஏற்படுதலை முதலில் முன்கணித்தல் (2004)
- சிருகோள் 2005 UN கண்டுபிடிப்பு<sub>1</sub>
- 2UCAC 31525121 இன் ஒளிமறைப்பை (130) எலெட்ரா வால் காணல்-அதாவது துருகியில் முதன்முதலாக சிறுகோள் ஒளிமறைப்பை வெற்றிகரமாக்க் காணல் (2007)
- சிறுகோள் 2007 VN ஐச் சரியாக இனங்காணல்<sub>84</sub> as the ரொசெட்டா விண்கலம்
- மார்க்குவிசில் நடந்த அறிவியல், பொறியியல் பத்தாம் ஆண்டு விழாவில் கலந்துகொண்டவர்கள் பற்றிய விவரத் தகவலைத் தொகுத்தல் (2008–2009)
- TYC 5161-00925-1இன் ஒளிமறைப்பு ( (2) பல்லாசுவால் ஏற்பட்ட்து) (2011) –மாஸ்கோவில் இருந்து வெற்றிகரமாக முதன்முதலான இவ்வகை நோக்கீடு நிகழ்த்தப்பட்டது
# கிங்ஹாய் மாகாணம்

**கிங்ஹாய் மாகாணம்** (; என்பது மக்கள் சீனக் குடியரசில் உள்ள ஒரு மாகாணம் ஆகும். இது நாட்டின் வடமேற்கு பகுதியில் உள்ளது. இது சீன மக்கள் குடியரசு மாகாணங்களில் பரப்பளவில் மிகப்பெரிய மாகாணங்களில் ஒன்று. இது பரப்பளவில் சீனாவில் நான்காவது இடத்தை வகிக்கிறது. ஆனால் மக்கள் தொகையில் குறைந்த மாகாணங்களில் மூன்றாவது இடத்தை வகிக்கிறது.  
மாகாணத்தின் பெரும்பாலான பகுதி கிங்காய்-திபெத் பீடபூமி பகுதியில் அமைந்துள்ளது. மாகாணம் பல இன குழுக்களின் உறைவிடமாக உள்ளது. இங்கு ஹான் சீனர், திபெத்தியர்கள், ஊய் மக்கள், தூ, மங்கோலியர்கள், சாலர் ஆகிய இனக்குழுவினர் வாழ்கின்றனர். சிங்காய் மாகாணத்தின் எல்லைகளாக வடகிழக்கில் கான்சு, வடமேற்கில் சிஞ்சியாங், தென்கிழக்கில் சிச்சுவான், தென்மேற்கே திபெத் தன்னாட்சிப் பகுதி ஆகியவை உள்ளன. இந்த மாகாணம் சீனக்குடியரசால் 1928 ஆம் ஆண்டு நிறுவப்பட்டது. இந்த மாகாணத்தைக் குறிக்கும் "கிங்காய்" என்ற சீனப்பெயர் சீனாவில் உள்ள மிகப்பெரிய ஏரியும் இந்த மாகாணத்தில் அமைந்துள்ள ஏரியுமான சிங்காய் ஏரியின் (சியான் கடல் ஏரி) பெயரில் இருந்து வந்தது.
# கிங்ஹாய் மாகாணம்

## வரலாறு

சீனாவின் வெண்கலக் காலத்தில் இருந்து கிங்காய் பகுதியில் குவாங் மக்கள் பாரம்பரியமாக வேளாண்மை மற்றும் கால்நடை வளர்ப்புத் தொழில் செய்து வந்துள்ளனர். கிங்காய் பகுதியின் கிழக்கு பகுதியில் ஆன் அரசமரபின் கட்டுப்பாட்டின் கீழ் 2000 ஆண்டுகளுக்கு முன்பு வந்தது. தாங் அரசமரபு ஆட்சிக்காலத்தில் கிங்காய் பகுதி பல போர்களை சந்தித்தது. தொடர்ந்து சீனர்களுக்கும் திபெத்திய பழங்குடியினருக்கு இடையில் பல போர்கள் நடந்தது.
மூன்றாம் நூற்றாண்டின் மத்தியில், மங்கோலிய இனத்தைச் சார்ந்த நாடோடி மக்களான மங்கோலிய ஷியான்பை மக்கள் சிங்காய் ஏரியைச் சுற்றியுள்ள மேய்ச்சல் நிலங்களில் குடியேறி துயுஹன் அரசை நிறுவினர். ஏழாம் நூற்றாண்டில் இருந்து துயுஹன் அரசு சீனாவின் டாங் அரசமரபு மற்றும் திபெத்திய பேரரசு ஆகியவற்றால் தொடர்ந்து தாக்கப்பட்டுவந்தது. வணிகப்பாதைகளைக் கட்டுப்பாடுத்த முற்பட்ட இந்த போர்களினால் துயுஹன் அரசு வலுவிழந்தது. பிறகு இது திபெத்தியப் பேரரசுடன் இணைக்கப்பட்டது. திபெத்தியப் பேரரசு சிதைந்தபின் பிராந்தியத்தின் சிறிய பகுதிகள் சீனாவின் அதிகாரத்தின் கீழ் வந்தன. 1070 களில் சொங் அரசமரபு திபெத்திய கோகோனார் அரசைத் தோற்கடித்தனர்.
# கிங்ஹாய் மாகாணம்

## நிலவியல்

கிங்காய் மாகாணம் திபெத்திய பீடபூமியின் வடகிழக்கு பகுதியில் அமைந்துள்ளது. மஞ்சள் ஆறு மாகாணத்தில் தெற்கு பகுதியில் உருவாகிறது.
கிங்காய் பிராந்தியத்தின் சராசரி உயரம் கடல் மட்டத்திலிருந்து 3,000 மீட்டர் (9,800 அடி) ஆகும். மாகாணத்தில் டாங்குல்லா மலைத்தொடர் மற்றும் குன் லுன் மலைத்தொடர் ஆகியவை அமைந்துள்ளன. மிக உயர்ந்த இடம் புகாடாபன் ஃபெங் 6.860 மீட்டர் (22,510 அடி) ஆகும். [22] கிங்காய் உயர்ந்த பகுதியில் இருப்பதால் மிகவும் குளிராகவும் (மிகக் கடுமையான குளிர்), லேசான கோடை, மேலும் பெரிய அளவில் பகலிரவு வெப்பநிலையில் மாறுபாடு நிலவுகிறது. இதன் ஆண்டு சராசரி வெப்பநிலை −5 முதல் 8 °செ (23 to 46 °பா) வரையாகும், சனவரி மாத சராசரி வெப்பநிலை -18 ல் இருந்து -7 ° செ (0 19 ° பா) வரையும், சூலை மாத வெப்பநிலை 15 முதல் 21 ° செ ( 59- 70 ° பா ) வரையும் உள்ளது. பெப்ரவரி முதல் ஏப்ரல் வரை கடும் புழுதிப்புயல் வீசுகிறது. கோடைக் காலத்தில் குறிப்பிடத்தக்க அளவு மழை பொழிகிறது. குளிர் மற்றும் வசந்த காலங்களில் மழை மிகவும் குறைவாக இருக்கும். சீன மக்கள் குடியரசில் உள்ள தன்னாட்சிப் பகுதிகளைத் தவிர்த்து நோக்கின் கிங்காய் மாகாணம்தான் சீனாவின் பரப்பளவில் மிகப்பெரிய மாகாணம் ஆகும். மாகாணத்தில் உள்ள சிங்காய் ஏரி உலகின் இரண்டாவது மற்றும் சீனாவின் மிக பெரிய உப்பு நீர் ஏரி ஆகும்.
# கிங்ஹாய் மாகாணம்

## பொருளாதாரம்

(கிங்காய்) பகுதியில் உள்ள ஒரு எண்ணெய் வயல்]]
கிங்காய் பொருளாதாரம் என்பது சீனாவில் சிறிய இடத்தையே வகிக்கிறது. இதன் மொத்த உள்நாட்டு உற்பத்தி 2011 ஆண்டில் 163,4 பில்லியன் ரென்மின்பி (அமெரிக்க $ 25.9 பில்லியன்) என்று இருந்தது. இது முழு நாட்டின் பொருளாதாரத்தில் 0.35% மட்டுமே ஆகும். தனிநபர் உள்நாட்டு உற்பத்தி 19.407 ரென்மின்பி (அமெரிக்க $ 2,841) என சீனாவின் இரண்டாவது மிகக் குறைவான இடத்தில் உள்ளது.
இதன் பெரும் தொழில் நிறுவனங்களான இரும்பு, எஃகு உற்பத்தி நிறுவனங்கள் இதன் தலைநகரான ஜினிங் நகரினருகே அமைந்துள்ளன. எண்ணெய் மற்றும் இயற்கை எரிவாயு உற்பத்தி இதன் பொருளாதாரத்தில் ஒரு முக்கியமான இடத்தை வகிக்கிறது.
# திமாப்பூர்

**திமாப்பூர்**, இந்திய மாநிலமான நாகாலாந்தின் தலைநகரமாகும். இது திமாசா கச்சாரி எனப்படும் அரச வம்சத்தினரின் தலைநகரமாக இருந்தது. நாகாலாந்தில் உள்ள ஒரே ஒரு விமான நிலையமும், ஒரே ஒரு தொடருந்து நிலையமும் இங்கே அமைந்துள்ளன. இந்த நகரம் நாகாலாந்தின் முக்கிய நுழைவாயில் மற்றும் வணிக மையமாகும். இங்கு காலநிலைகள் மிகவும் வரவேற்கும் வண்ணமாக உள்ளது. மொத்தம் இருபத்து மூன்று (23) மாமன்ற உறுப்பினர்கள் மாநகராட்சி சபைக்கு தேர்ந்தெடுக்கப் படுகின்றனர்.
# திமாப்பூர்

## போக்குவரத்து

இங்கிருந்து தேசிய நெடுஞ்சாலை வழியாக கோகிமா, இம்பால், குவகாத்தி ஆகிய நகரங்களுக்கு செல்லலாம்.  
இங்கிருந்து குவகாத்தி, கொல்கத்தா, புது தில்லி, பெங்களூர், சண்டிகர், அம்ரித்சர், திப்ருகர், சென்னை ஆகிய நகரங்களுக்கு தொடர்வண்டிகள் இயக்கப்படுகின்றன.  
இங்குள்ள விமான நிலையத்தில் இருந்து கொல்கத்தா, தில்லி ஆகிய நகரங்களுக்கு விமானங்கள் இயக்கப்படுகின்றன. இந்த நிலையத்தை இந்திய வானூர்தி நிலையங்கள் ஆணையம் நிர்வகிக்கிறது.
# திமாப்பூர்

## அரசியல்

இந்த நகரம் நாகாலாந்து மக்களவைத் தொகுதிக்கு உட்பட்டது.
# இலங்கை வணிகச் சின்னங்கள்

**இலங்கை வணிகச் சின்னங்கள்** (*Trademarks of Sri Lanka*) என்பது இலங்கையின் வணிக நிறுவனங்கள், தங்களின் தனித்தனி அடையாளத்தைக் காட்ட நிறுத்தும் வணிகச் சின்னங்கள் ஆகும். இலங்கையில் பல முன்னணித் தயாரிப்பு வணிக நிறுவனங்கள் உள்ளன. அவற்றில் சில உலகப் புகழ் பெற்ற சின்னங்களாக உருவெடுத்துள்ளன. Dialog Telekom, Cargills Food City, SLT ஆகியன இவ்வாறான சில வணிகச் சின்னங்கள் ஆகும்.  
இலங்கையின் பொருளாதாரத்துக்கு இந்த வணிகச் சின்னங்கள் முக்கிய பங்களிப்பைச் செய்கின்றன. மீடியா சேர்விசசு ஊடக நிறுவனத்தால் வெளியிடப்படும் Brands Annual என்ற வெளியீடு இலங்கை வணிககச் சின்னங்களை தரவரிசைப்படுத்துகின்றது.
# விண்வெளியில் மின்கலங்கள்

**விண்வெளியில் மின்கலங்கள்** *(Batteries in space)* பொதுவாக மின் உற்பத்தி செய்வதற்குரிய ஒரு வழிமுறையாக பயன்படுத்தப்படுகின்றன. விண்வெளியில் பெரும்பாலும் வேதியியல் மின்கலங்கள் பயன்படுகின்றன. வெவ்வேறு பண்புகள் கொண்ட வேதிப்பொருட்களிடையே மின்னழுத்தத்தை உருவாக்குவதன் மூலமாக மின்கலங்கள் விண்வெளியில் மின்சாரத்தை உற்பத்தி செய்கின்றன. வெளியில் இருந்து செலுத்தப்படும் மின்சாரத்தை மறுமின்னூட்டம் செய்யவல்ல மின்கலங்களால் சேமித்துக் கொள்ள முடியும், இதனால் இவ்வகை வேதிப்பொருட்களுக்கு இடையில் மீள்வினை நிகழ்கிறது. இங்குள்ள அட்டவணையில் விண்வெளியில் பயன்படும் பொதுவான சிலவகை மின்கலங்கள் கொடுக்கப்பட்டுள்ளன.
**வகைகள்**  
| ஐதரசன் எரிபொருள் மின்கலம் | H | 275 |
| --- | --- | --- |
| நிக்கல்–காட்மியம் | NiCd | 30 |
| நிக்கல்–ஐதரசன் | NiH2 | 60 |
| சோடியம்-கந்தகம் | Na-S |  |
| வெள்ளி-காட்மியம் | Ag-Cd |  |
| வெள்ளி– துத்தநாகம் | AgZn | 100 |
| துத்தநாகம்-பாதரச ஆக்சைடு | Zn-HgO |  |
# திறந்த ஆவணக தகவல் முறைமை

**திறந்த ஆவணக தகவல் முறைமை** (ஆங்கிலம்: Open Archival Information System அல்லது OAIS) என்பது ஆவணகப்படுத்தல் செயற்பாடுகளை நெறிப்படுத்த பயன்படும் ஒரு குறிப்பு மாதிரி (reference model) அல்லது சட்டகம் ஆகும். இது சீர்தரத்துக்கான அனைத்துலக நிறுவனத்தால் ஏற்றுக்கொள்ளப்பட்டு பல நூறு ஆவணகங்களால் பயன்படுத்தப்படும் குறிப்பு மாதிரி ஆகும். திறந்த ஆவணக தகவல் முறைமை என்பது தகவலைப் பெற்றுப் பாதுகாத்து, ஒரு குறிப்பிட்ட பயனர் சமூகத்திடம் பரப்பும் பொறுப்பில் இருக்கும் ஆவணகம், அதன் நபர்கள் மற்று முறைமைகளைக் குறிக்கின்றது.  
திறந்த ஆவணக தகவல் முறைமை பல்வேறு நிறுவனங்களில் இருந்து தகவல்களைப் பெற்றுப் பாதுகாக்கும் மரபுவழி ஆவணகத்துக்கான சட்டகமாக முதன்மையாக வடிவமைக்கப்பட்டு இருந்தாலும், எண்ணிமப் பாதுகாப்பில் ஈடுபட்டு இருக்கும் பல்வேறு நிறுவனங்கள் இதனைப் பயன்படுத்துகின்றன.
# திறந்த ஆவணக தகவல் முறைமை

## ஆவணகத்தின் பொறுப்புக்கள்

தி.ஆ.த.மு வகை ஆவணகம் பின்வரும் ஆகக் குறைந்த பொறுப்புக்களைக் கொண்டது.  
- தகவல் ஆக்கர்களுடன் பேசி, தேவையான தகவல்களைப் பெற்றுக்கொள்ளல்.
- தொலைநோக்குப் பாதுகாப்புக்கு வேண்டிய கட்டுப்பாடுகளை, உரிமைகளைப் பெற்றுக்கொள்ளல்.
- குறிப்பிட்ட பயனர் சமூகத்தை (Designated Community) கண்டறிதல்.
- தகவல் ஆக்கர்களின் உதவி இல்லாமல் குறிப்பிட்ட பயனர் சமூகம் தகவலை விளங்கிக்கொள்ளுமா என்பதை உறுதிசெய்தல்.
- ஆவணப்படுத்தப்பட்ட கொள்கைகளையும் செய்முறைகளையும் பின்பற்றி, அறிவார்ந்தவாரியாக எதிர்பார்க்ககூடிய இடர்களுக்கு எதிராக பாதுகாப்புச் செயற்பாடுகளைச் செய்தல். மெய்யுறுதிப்படுத்திய நகல்களாக தகவலை (as authorized copies of information) குறிப்பிட்ட பயனர் சமூகத்திடம் பரப்ப ஏதுவாக்கல், இந்த நகல்களில் இருந்து அசல் எதுவென கண்டுபிடிக்கக் கூடியதற்கான வசதிகளைச் செய்தல்.
- குறிப்பிட்ட பயனர் சமூகத்திடம் பாதுகாக்கப்பட்ட தகவலைப் பரப்பல்.
# திறந்த ஆவணக தகவல் முறைமை

## ஆவணகத்தின் சூழல்

தி.ஆ.த.மு ஆவணகத்தின் சூழல் நான்கு கூறுகளுக்கு இடையேயான ஊடாட்டத்தில் இருந்து வழிவருகின்றது: ஆக்கர்கள்/உற்பத்தியாளர்கள், நுகர்வோர், மேலாண்மையாளர், ஆவணகம்.
- ஆக்கர்கள் - ஆவணகம் பாதுகாக்கும் தகவலைக் ஆக்குபவர்கள்.
- நுகர்வோர் - ஆவணகத்தில் பாதுகாக்கப்படும் தகவலைப் பயன்படுத்துபவர்கள். குறிப்பிட்ட பயனர் சமூகம் ஆவணகத்தில் உள்ள தகவலைப் புரிந்துகொள்ளக்கூடிய ஒரு சிறப்பு நுகர்வோர் வகை.
- மேலாண்மையாளர் - உயர் நிலையில் கொள்கை வகுத்தல், நிதி வழங்குதல் செயற்பாடுகளில் ஈடுபடும் அமைப்பு. இது அன்றாட நிர்வாகச் செயற்பாடுகளில் ஈடுபடாது.
- ஆவணகம் - தகவலைப் பாதுகாத்து நுகர்வோருக்கு எடுத்துச் செல்லும் நிறுவனம்.
# திறந்த ஆவணக தகவல் முறைமை

## தகவல் மாதிரி

தகவல் என்பது எந்த ஒரு வடிவத்திலும் இருக்கக்கூடிய பகிரக்கூடிய அறிவு என எடுத்துக்கொள்ளப்படுகிறது. இது பெளதீக பொருளாகவோ(physical object), எண்ணிமப் பொருளாகவோ(digital object) இருக்கலாம். இரண்டும் பொதுவாக தரவுப் பொருள்(data object) என்று அழைக்கப்படுகின்றன.  
ஒரு தரவுப் பொருளின் தகவலை குறிப்பிட்ட பயனர் சமூகம் அந்தத் தரவுப் பொருளுடன் தொடர்புபட்ட சார்புத் தகவலைப்(representation information) பயன்படுத்தியும், அச் சமூகத்தின் அறிவுத் தளத்தினைப்(knowledge base) பயன்படுத்தியும் புரிந்துகொள்ளும். எ.கா யாவா நிரலாளர்களுக்கான தரவுப் பொருட்களைப் பற்றிப் புரிந்துகொள்ள யாவா நிரலாளர்கள் யாவா நிரலைப் புரிந்துகொள்வதற்கான அறிவுத் தளத்தைக் கொண்டு இருப்பார்கள் என்று எதிர்பார்க்கப்படுகின்றது.  
ஒரு தகவல் பொதி பின்வரும் தகவல் பொருட்களைக் கொண்டு இருக்கும்:  
- உள்ளடக்கத் தகவல்: தரவு பொருள், சார்புத் தகவல்கள் (data object and its representation information)
- பாதுகாப்பு விபரிப்புத் தகவல்: உள்ளடக்கத் தகவலைப் பாதுகாக்கத் தேவையான தகவல் (எ.கா தோற்றமுதல் மற்றும் உரிமைகள் தொடர்பான தகவல்கள், தனித்துவ அடையாளம் காட்டிகள், சரிகாண்தொகை)
- பொதித் தகவல்: தகவல் பொதியின் கூறுகளைத் தொகுத்து வைப்பது.
- விபரிப்புத் தகவல்: ஆவணக தேடல் கண்டுபிடிப்புக்குப் பயன்படக்கூடிய பொருளைப் பற்றிய மீதரவுகள்.  
தி.ஆ.த.மு மூன்று வகையான தகவல் பொருட்களை அடையாளம் காண்கிறது:
- சமர்பிப்பு தகவல் பொதி - Submission Information Package (SIP) - தகவல் உற்பத்தியாளரிடம் இருந்து ஆவணகத்துக்கு வழங்கப்படுவது.
- ஆவணக தகவல் பொதி - Archive Information Package (AIP) - ஆவணகத்தால் பாதுகாக்கப்படும் தகவல் பொதி.
- பரப்பல் தகவல் பொதி - Dissemination Information Package (DIP) - நுகர்வோருக்கு ஆவணகத்தால் வழங்கப்படும் தகவல் பொதி.
# திறந்த ஆவணக தகவல் முறைமை

## செயற்பாட்டு மாதிரி

தி.ஆ.த.மு ஆவணகம் ஐந்து செயற்பாட்டுக் கூறுகளை விபரிக்கின்றது.
- உள்வாங்கும் செயற்பாடு (Ingest)- உற்பத்தியாளரிடம் இருந்து தகவலைப் பெற்று (சமர்பிப்பு தகவல் பொதி) சேமிப்புக்கு ஏற்ற வகையில் ஆவணக தகவல் பொதியாக மாற்றியமைக்கின்றது.
- ஆவணகச் சேமிப்பு (Archival Storage) - ஆவணக தகவல் பொதிகளை சேமித்தல், மேலாண்மை செய்தல், கண்டுபிடித்தல் அல்லது மீட்டெடுத்தல்.
- தரவு மேலாண்மை (Data Management) - ஆவணக தகவல் பொதியில் இருக்கும் விபரிப்புத் தகவலையும், ஆவணகத்துக்குப் பயன்படும் முறைமைத் தகவலையும் ஒருங்கிணைக்கின்றது. அறிக்கையளித்தல் மற்றும் பிற செயற்பாடுகளுக்கு உதவுதல்.
- நிர்வாகம் (Administration) - சமர்பிப்பு ஒப்பந்தங்கள், கொள்கையாக்கம், சீர்தர உருவாக்கம். குறிப்பிட்ட பயனர் சமூகத்துக்கும் மேலாண்மைக்கும் இடையேயா ஒர் இடைமுகமாக செயற்படுகிறது.
- அணுக்கம் (Access) - ஆவணகத்தில் இருந்து பயனர் தகவலைப் பெறுவதற்கான பயனர் இடைமுகம். ஆவணகத்தில் இருந்து பரப்பல் தகவல் பொதியைப் பெற்று அல்லது அணுகி, பயனுக்குக் கொண்டுசெல்லல்.
# திறந்த ஆவணக தகவல் முறைமை

## செயற் பரப்புக்குப் அப்பால்

தி.ஆ.த.மு உள்வாங்கும் செயற்பாடுக்கு முன்னரான (Pre-Ingest) செயற்பாடுகளை விபரிக்கவில்லை.
# திறந்த ஆவணக தகவல் முறைமை

## ஆதரவு தரும் மென்பொருட்கள்

- ஆர்க்கைவ்மற்ரிக்கா - Archivematica
# ஜெயலட்சுமி (நடிகை)

**ஜெயலட்சுமி ரெட்டி** அல்லது பரவலாக **படாபட் ஜெயலட்சுமி** (1958–1980) ஓர் இந்தியத் திரைப்பட நடிகை ஆவார். தமிழ், தெலுங்கு, மலையாள மொழித் திரைப்படங்களில் நடித்தவர். மலையாளத் திரைப்படத்துறையில் **சுப்ரியா** என்ற பெயரில் நடித்தார். தமிழில் அவள் ஒரு தொடர்கதை, முள்ளும் மலரும், ஆறிலிருந்து அறுபது வரை ஆகிய திரைப்படங்களில் முக்கிய வேடங்களில் நடித்தார்.
# ஜெயலட்சுமி (நடிகை)

## வாழ்க்கைக் குறிப்பு

### தொடக்ககால வாழ்க்கை

ஜெயலட்சுமி, இந்தியாவின் ஆந்திர மாநிலத்தில் பிறந்தவர். அந்துலேனி கதா என்ற திரைப்படத்தில் ஏற்ற "*படாபட்*" என்ற வேடம் பலராலும் அறியப்பட்டதால் "படாபட்" ஜெயலட்சுமி என்றவாறு அழைக்கப்படலானார்.
# ஜெயலட்சுமி (நடிகை)

## வாழ்க்கைக் குறிப்பு

### தனிப்பட்ட வாழ்க்கை

எம். ஜி. ராமச்சந்திரனது உறவினர் ஒருவரைத் திருமணம் செய்து கொண்ட இவர், 1980ஆம் ஆண்டில் தற்கொலை செய்து கொண்டார்.